CELEX: E2013P0018
Language: el
Date: 2013-07-10 00:00:00
Title: Προσφυγή που ασκήθηκε στις 10 Ιουλίου 2013 από την Εποπτεύουσα Αρχή της ΕΖΕΣ κατά της Ισλανδίας (Υπόθεση E-18/13)

10.10.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 294/5
            
         Προσφυγή που ασκήθηκε στις 10 Ιουλίου 2013 από την Εποπτεύουσα Αρχή της ΕΖΕΣ κατά της Ισλανδίας
   (Υπόθεση E-18/13)
   2013/C 294/05
   Στις 10 Ιουλίου 2013 ασκήθηκε προσφυγή κατά της Ισλανδίας ενώπιον του Δικαστηρίου ΕΖΕΣ από την Εποπτεύουσα Αρχή της ΕΖΕΣ, εκπροσωπούμενη από τους Xavier Lewis, Auður Ýr Steinarsdóttir και Μαρία Μουστακαλή, υπό την ιδιότητά τους ως αντιπροσώπων της Εποπτεύουσας Αρχής της ΕΖΕΣ, 35, Rue Belliard, 1040 Brussels, Belgium.
   Η Εποπτεύουσα Αρχή της ΕΖΕΣ ζητεί από το Δικαστήριο ΕΖΕΣ να:
   
               1)
            
            
               Αναγνωρίσει ότι η Ισλανδία, παραλείποντας (i) να θεσπίσει, ή (ii) να κοινοποιήσει αμέσως στην Εποπτεύουσα Αρχή της ΕΖΕΣ όλα τα αναγκαία μέτρα για την εφαρμογή της πράξης που αναφέρεται στο σημείο 21αιη του παραρτήματος XX της συμφωνίας για τον Ευρωπαϊκό Οικονομικό Χώρο, (οδηγία 2001/81/ΕΚ του Ευρωπαϊκού Κοινοβουλίου και του Συμβουλίου, της 23ης Οκτωβρίου 2001, σχετικά με εθνικά ανώτατα όρια εκπομπών για ορισμένους ατμοσφαιρικούς ρύπους), όπως προσαρμόστηκε στη συμφωνία με το πρωτόκολλο 1 αυτής, εντός της ταχθείσας προθεσμίας, παρέβη τις υποχρεώσεις που υπέχει από την εν λόγω πράξη και βάσει του άρθρου 7 της συμφωνίας.
            
         
               2)
            
            
               Διατάξει την Ισλανδία να καταβάλει τα δικαστικά έξοδα.
            
         Νομικά και πραγματικά περιστατικά και νομική θεμελίωση:
   
               —
            
            
               Η παρούσα αίτηση της Εποπτεύουσας Αρχής της ΕΖΕΣ αφορά τη μη συμμόρφωση της Ισλανδίας, μέχρι τις 3 Δεκεμβρίου 2012, με αιτιολογημένη γνώμη που εξέδωσε η Εποπτεύουσα Αρχή της ΕΖΕΣ στις 3 Οκτωβρίου 2012, σχετικά με τη μη εφαρμογή από το εν λόγω κράτος στην εσωτερική έννομη τάξη του της οδηγίας 2001/81/ΕΚ του Ευρωπαϊκού Κοινοβουλίου και του Συμβουλίου, της 23ης Οκτωβρίου 2001, σχετικά με εθνικά ανώτατα όρια εκπομπών για ορισμένους ατμοσφαιρικούς ρύπους (εφεξής «η πράξη»), όπως αναφέρεται στο σημείο 21αιη του παραρτήματος XX της συμφωνίας για τον Ευρωπαϊκό Οικονομικό Χώρο και όπως προσαρμόστηκε στην εν λόγω συμφωνία με το πρωτόκολλο 1 αυτής.
            
         
               —
            
            
               Η Εποπτεύουσα Αρχή της ΕΖΕΣ υποστηρίζει ότι η Ισλανδία δεν αμφισβήτησε το γεγονός ότι εξακολουθεί να υπάρχει καθυστέρηση στην εφαρμογή του άρθρου 2 της πράξης και ότι δεν διαθέτει πληροφορίες που να υποδηλώνουν την πλήρη ενσωμάτωσή της. Η Εποπτεύουσα Αρχή της ΕΖΕΣ υποστηρίζει ότι η Ισλανδία παρέβη τις υποχρεώσεις που υπέχει σύμφωνα με το άρθρο 15 της πράξης σε συνδυασμό με την απόφαση αριθ. 149/2009 της Μικτής Επιτροπής και βάσει του άρθρου 7 της συμφωνίας ΕΟΧ, δεδομένου ότι δεν θέσπισε ούτε κοινοποίησε τα μέτρα που απαιτούνται για την εφαρμογή της πράξης εντός της ταχθείσας προθεσμίας.